Meistaraflokkur Fram í knattspyrnu kvenna

Meistaraflokkur Fram í knattspyrnu kvenna er fulltrúi Knattspyrnufélagsins Fram í knattspyrnumótum kvenna á vegum KSÍ. Framarar voru meðal fyrstu liða til að leggja stund á íþróttina í kvennaflokki á árunum í kringum 1970 og tóku þátt í Íslandsmótinu flest fyrstu árin. Um langt árabil stóð starfsemi kvennaflokksins tæpt og um nokkurra ára skeið sendi félagið ekki lið til keppni. Nú um stundir (2021) er Framliðið í 2. deild.

Saga
Upphaf nútímakvennaknattspyrnu á Íslandi hefur verið rakið til þess þegar handboltakonur nokkurra félaga á höfuðborgarsvæðinu tóku að grípa í fótbolta á æfingum yfir sumarmánuðina á ofanverðum sjöunda áratugnum. Þannig mættust handboltakomur úr Fram og KR í vináttuleik þegar árið 1968. Um svipað leyti fór Knattspyrnusamband Íslands að hvetja aðildarfélög sín til þess að hefja æfingar í kvennaflokki og var Íslandsmeistararmót innanhúss haldið árið 1971 og fyrsta Íslandsmótið utandyra árið eftir. Fram sendi lið til keppni í bæði skiptin, var það að mestu skipað stúlkum sem fyrst og fremst æfðu handknattleik.

Árið 1974 urðu Framkonur Reykjavíkur- og Íslandsmeistarar innanhúss. Er það enn í dag eini stóri titill félagsins í kvennaflokki. Þjálfari þessa fyrsta meistaraliðs var Sigmundur Ó. Steinarsson íþróttafréttamaður. Í liðinu voru m.a. stúlkur sem áttu eftir að vinna ótal titla fyrir handknattleikslið félagsins, s.s. Oddný Sigsteinsdóttir, Kolbrún Jóhannsdóttir, Jóhanna Halldórsdóttir og Guðný Guðmundsdóttir. Árin 1975 og 1976 hafnaði Fram í 2. sæti á Íslandsmótinu utanhúss.

Fyrir sumarið 1980 ákvað stjórn knattspyrnudeildar Fram að leggja niður kvennaflokkinn í óþökk liðsmanna sem margar hverjar gengu til liðs við önnur félög og náðu þar góðum árangri. Þótt flokkurinn væri fljótlega endurvakinn náði hann aldrei sama styrk. Framstúlkur unnu sigur í 2. deild sumarið 1987 en liðið beið afhroð í flestum leikjum árið eftir og var lagt niður á nýjan leik. Eftir misheppnaða tilraun til að blása nýju lífi í glæður meistaraflokks sumarið 1993 liðu sautján ár uns Fram sendi á ný meistaraflokk til keppni á Íslandsmóti.

Sumrið 2017 og 2018 tefldu Fram og Afturelding fram sameiginlegu kappliði. Samstarfið byrjaði vel og varð hið sameinaða lið strax á sínu fyrra ári meistari í þriðju efstu deild. Að loknu seinna árinu var samstarfinu slitið. Fram sendi á ný lið til keppni í á Íslandsmóti sumarið 2020.

Haustið 2022 hafnaði Fram í efsta sæti C-deildar eftir að hafa trónt á toppnum nánast frá fyrstu mínútu.

Leiktíðir meistaraflokks Fram
+KeppnistímabilLeiktíðDeildSætiFjöldi liðaBikarkeppni KSÍ19721. deild3.- 4. sæti8 lið1973Tók ekki þátt19741. deild3.- 4. sæti11 lið19751. deild2. sæti8 lið19761. deild3. sæti5 lið19771. deild2. sæti6 lið19781. deild4. sæti4 lið19791. deild4. sæti5 lið1980-81Tók ekki þátt19822. deild7.- 8. sæti9 liðTapaði fyrsta leik19832. deild7.- 8. sæti11 liðTapaði fyrsta leik19842. deild7.- 8. sæti12 liðTapaði fyrsta leik19852. deild7.- 8. sæti11 liðTapaði fyrsta leik19862. deild3.- 4. sæti12 liðTapaði fyrsta leik19872. deild1. sæti9 liðTapaði fyrsta leik19881. deild8. sæti8 liðTapaði fyrsta leik1989-92Tók ekki þátt19932. deild5.- 6. sæti11 liðTók ekki þátt1994-2009Tók ekki þátt20101. deild11.- 12. sæti15 liðTók ekki þátt20111. deild9.- 10. sæti14 liðTapaði fyrsta leik20121. deildUndanúrslit16 lið2. umferð20131. deild5.- 6. sæti17 liðTapaði fyrsta leik20141. deild7.- 8. sæti18 lið2. umferð20151. deild8-liða úrslit20 liðTapaði fyrsta leik20161. deild13.- 15. sæti22 liðTapaði fyrsta leik2017 (sem Afturelding / Fram)2. deild1. sæti9 liðTapaði fyrsta leik2018 (sem Afturelding / Fram)1. deild7. sæti10 lið3. umferð, 16-liða úrslit2019Tók ekki þátt20202. deild7. sæti9 liðTapaði fyrsta leik20212. deild4. sæti13 liðTapaði fyrsta leik20222. deild1. sæti12 liðTapaði fyrsta leik20231. deild7. sæti10 lið3. umferð, 16-liða úrslit20241. deild2. sæti10 lið3. umferð, 16-liða úrslit2025Úrvalsdeild8. sæti10 lið3. umferð, 16-liða úrslit2026Úrvalsdeild10 lið